Diari Oficial de la Generalitat Valenciana


Sumari del DOGV 6117, del 06-10-2009 (2009/10222)

Judici de divorci 449/2009. Notificació de la interlocutòria núm. 411 de 2009 a David Ramos Arquimbau.
------------------------------------------------------------------------------------------------------

### Dades del document

Número de DOGV
:   6117

Data del DOGV
:   06-10-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/10300


Data del document
:   31-07-2009

Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Judici de divorci 449/2009. Notificació de la interlocutòria núm. 411 de 2009 a David Ramos Arquimbau. [2009/10532]  
Assumpte civil 000449/2009   
Pilar Irles Martínez, secretària del Jutjat de Primera Instància número 7 de Castelló.  
En el judici a què es fa referència s'ha dictat la resolució el text de la qual, literalment, diu així:  
«Interlocutòria número 411 de 2009  
Castelló de la Plana, 31 de juliol de 2009  
Fets  
Primer El procurador Ricart Andreo, en la representació que té acreditada de Begoña López Llop, va presentar una sol·licitud de reconeixement de la sentència dictada pel Tribunal de la Cort del circuit de l'onzé circuit judicial del Comtat de Miami Dale (Estats Units d'Amèrica) de 9 de juliol de 2007 en el procediment 86-28412 PF 14, sobre divorci de la seua representada i David Ramos Arquimbau. Els fets en què fundava la seua pretensió eren els següents:  
1. David Ramos Arquimbau i Begoña López Llop van contraure matrimoni a Almassora (Castelló) el 16 de setembre de 1995, i van tindre una filla el 4 de novembre de 2003.  
2. En data 9 de juliol de 2007, el Tribunal de la Cort del circuit de l'onzé circuit judicial del comtat de Miami Dale (Estats Units d'Amèrica) va dictar sentència en el cas 05-12261 TV 14, que acordava el divorci dels litigants i establia mesures a la guarda i custòdia i règim de visites pel que fa a la filla menor.  
3. Esta sentència compleix els requisits legalment exigits per a poder ser eficaç a Espanya.  
Segon. Admesa a tràmit la sol·licitud, es va traslladar esta al demandat David Ramos Arquimbau, qui no hi va comparéixer, i al Ministeri Fiscal, que va informar en el sentit que no tenia res a oposar al que s'havia sol·licitat, amb la qual cosa va quedar el plet pendent de resoldre.  
Fonaments jurídics  
Primer D'acord amb els articles 951 i següents de l'antiga Llei d'Enjudiciament Civil (en vigor d'acord amb la disposició derogatòria única 1.3a de la Llei 1/2000), el reconeixement de l'eficàcia a Espanya de resolucions dictades en països estrangers es durà a terme mitjançant tres criteri subsidiaris:  
a) d'acord amb el que estableixen els tractats internacionals.  
b) pel principi de reciprocitat, i  
c) per la concurrència dels requisits previstos en l'article 954 de la Llei d'Enjudiciament 1881.  
En este supòsit, i com que no existeix un conveni entre Estats Units i Espanya, pertoca acudir a l'article 954, d'acord amb el qual les executòries tindran força a Espanya si es troben d'acord amb les circumstàncies següents:  
1ª. Que l'executòria haja sigut dictada a conseqüència de l'exercici d'una acció personal.  
2ª. Que no haja sigut dictada en rebel·lia.  
3ª. Que l'obligació per al compliment de la qual s'haja procedit siga lícita a Espanya.  
4ª. Que la carta l'executòria tinga els requisits necessaris en la nació en què s'haja dictat per a ser considerada com a autèntica i els que les lleis espanyoles requerisquen perquè faça fe a Espanya.  
En este cas es compleixen tots els requisits abans esmentats, ja que la sentència es va dictar a conseqüència d'una acció personal (la de divorci), no va ser dictada en rebel·lia (ambdues parts van comparèixer en el procediment), les obligacions establides en aquesta sentència són lícites a Espanya (no s'inclou cap pronunciament contrari a la legislació espanyola), i el certificat de la sentència aportada amb la demanda apareix certificat i legalitzat de manera que resulta autèntic.  
Per tot això, ha d'acordar-se el reconeixement sol·licitat, cosa que comportarà, d'acord amb l'article 76 de la Llei del Registre Civil, la inscripció de la dita sentència i d'esta interlocutòria al marge de la inscripció del matrimoni en el Registre Civil d'Almassora (Castelló).  
«Part dispositiva  
Atés el que s'ha exposat,  
José Luis Conde-Pumpido García, magistrat jutge de primera instància número 7 de Castelló,  
Acorda: el reconeixement i l'eficàcia a Espanya de la sentència dictada pel Tribunal de la Cort del circuit de l'onzé circuit judicial del comtat de Miami Dale (Estats Units d'Amèrica) de 9 de juliol de 2007 en el procediment 90-15924 UL 14, sobre divorci de David Ramos Arquimbau i Begoña López Llop.  
Notifiqueu esta resolució a les parts i al ministeri fiscal, i feu-los saber que contra esta no es pot interposar cap recurs.  
Per a la notificació a David Ramos Arquimbau, en parador desconegut, publiqueu edictes al tauler d'anuncis d'este Jutjat i en el Diari Oficial de la Comunitat Valenciana.  
Una vegada que esta interlocutòria siga ferma, lliureu un exhort al Registre Civil d'Almassora (Castelló) per a la inscripció de matrimoni dels litigants.  
Esta és la meua interlocutòria, que ordene i firme».  
Atés que es desconeix el domicili o la residència actuals de la part demandada, per resolució d'esta data, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat publicar este edicte en el Diari Oficial de la Comunitat Valenciana (DOCV) per a dur a efecte la diligència de notificació de la interlocutòria número 411/2009 de 31 de juliol de 2009 al demandat David Ramos Arquimbau, facultant el procurador Pablo Vte. perquè la diligencie. Ricart Andreu.  
Castelló de la Plana, 31 de juliol de 2009.- La secretària judicial: Pilar Irles Martínez.